**The Folk Implosion** foi unha banda estadounidense de indie rock fundada a principios dos anos 90 por Lou Barlow e John Davis. Inicialmente foi un proxecto paralelo iniciado por Barlow para explorar territorios diferentes aos da súa banda principal na época, Sebadoh. O nome é un xogo de palabras co nome do grupo Jon Spencer Blues Explosion. The Folk Implosion está inactiva dende o ano 2004.

Historia
--------

Tras o lanzamento do traballo de Sebadoh *Bubble and Scrape* en 1993, Barlow recibiu unha cinta demo de Davis, compositor e bibliotecario, iniciando a súa colaboración como un equipo de compositores e un proxecto de gravación. The Folk Implosion publicou *Walk Through This World with the Folk Implosion* en casete en 1993 a través do selo the Communion Label e como un EP de 7" en 1994 a través de Drunken Fish.

O status da banda foi relativamente escuro antes do filme de Larry Clark *Kids* e da súa banda sonora, formada principalmente por composicións orixinais de Barlow e Davis. Tanto Sebadoh como The Folk Implosion colaboraron coa banda sonora, co tema "Daddy Never Understood" atribuído a Deluxx Folk Implosion. Deluxx Folk Implosion incluía a Barlow, Davis e aos membros da banda Deluxx Bob Fay e Mark Peretta. A inclusión de Fay e Peretta no grupo permitiu a The Folk Implosion interpretar as súas cancións ao vivo.

"Natural One", unha das cancións de The Folk Implosion na banda sonora de *Kids*, converteuse nun éxito. Chegou ao número 29 da lista *Billboard Hot 100*, ao 4 da *Billboard Modern Rock Charts* e ao 20 da *Mainstream Rock Charts*. O tema tamén acadou o número 45 na lista de sinxelos británica. O vídeo de "Natural One" foi incluído no Buzz Bin da MTV.

En 1995 a banda colaborou coa canción "Indierockinstrumental" no recompilatorio *Red Hot + Bothered*, un álbum solidario para xente con SIDA producido pola Red Hot Organization.

No ano 1996 o grupo versionou a canción "I'm Just a Bill" de *Schoolhouse Rock!* para o álbum tributo *Schoolhouse Rock! Rocks* como "Deluxx Folk Implosion".

Aínda que a banda intentou repetir o éxito de "Natural One", os seus seguintes lanzamentos non conseguiron repercusión. *Dare to Be Surprised* foi publicado por Communion en 1997 e na recensión da revista *Spin* recibiu un 6 sobre 10. O grupo comezara a traballar no disco en 1995, antes do lanzamento de "Natural One". Despois do éxito da banda sonora de *Kids*, The Folk Implosion fichou por Interscope Records e gravou o álbum de 1999 *One Part Lullaby.* Debido a que non foi ben recibido pola crítica Barlow e Davis decidiron non xirar para promocionar o álbum e o proxecto na súa encarnación orixinal rematou.

Despois de que Davis deixase a banda en 2000, Barlow recrutou a Russ Pollard e a Imaad Wasif do grupo Alaska! para gravar *The New Folk Implosion*. En 2002 a banda apareceu como músicos de acompañamento do protagonista da película *Laurel Canyon*, personaxe interpretada por Alessandro Nivola.

John Davis regresou á ensinanza e comezou a publicar música como artista en solitario no ano 2013.

Discografía
-----------

### Álbums

| Álbum | Ano | Selo |
| --- | --- | --- |
| *Take a Look Inside* | 1994 | Communion Label |
| *Dare to Be Surprised* | 1997 | Communion Label |
| *One Part Lullaby* | 1999 | Interscope Records |
| *The New Folk Implosion* | 2003 | Domino Recording Company |

Notas
-----

1. 1 2 3 4  *The Virgin encyclopedia of nineties music*. Londres: Virgin en asociación con Muze UK. 2000. ISBN 0-7535-0427-8. OCLC 59455393.
2. 1 2 3  *The rough guide to rock* (3rd ed. expanded and completely rev ed.). London: Rough Guides. 2003. ISBN 978-1-84353-105-0. OCLC 59305933.
3. ↑  Moed, Andrea (juño de 1997). "Folk Implosion: Homespun, Widespread". *CMJ New Music Monthly*.
4. ↑  "The Deluxx Folk Implosion Did More Than That One Track on the 'KIDS' Soundtrack". *www.vice.com* (en inglés). Consultado o 2020-09-11.
5. ↑  "The Folk Implosion Songs ••• Top Songs / Chart Singles Discography ••• Music VF, US & UK hits charts". *www.musicvf.com*. Consultado o 2020-09-11.
6. ↑  *British hit singles & albums.* (19th ed ed.). London: Guinness World Records. 2006. ISBN 1-904994-10-5. OCLC 64098209.
7. ↑  "The Story of How Lou Barlow and 'KIDS' Soundtracked the Summer of 1995". *www.vice.com* (en inglés). Consultado o 2020-09-11.
8. ↑  "Red Hot + Bothered: The Indie Rock Guide to Dating - Various Artists | Songs, Reviews, Credits | AllMusic" (en inglés). Consultado o 2020-09-11.
9. ↑  Binelli, Mark (maio de 1997). ""Dare to Be Surprised (Review)"". *Spin*.
10. ↑  Rosen, Craig (22 de marzo de 1997). "Folk Implosion Forgoes Major for Indie Label Communion". *Billboard*.
11. ↑  Vineyard, Jennifer (outubro de 1999). "Enjoy the Silence". *CMJ New Music Monthly*.
12. ↑  "About JD". *johnhdavis / inundation records* (en inglés). 2011-12-28. Consultado o 2020-09-11.
13. ↑  "John Davis". *People's Alliance*. Consultado o 2020-09-11.

|  |  |
| --- | --- |
| Control de autoridades | 
* Wd: Q2411447
* WorldCat
* VIAF: 152714482
* AllMusic: mn0000762496
* Discogs: 297458
* ISNI: 0000 0000 9148 045X
* MusicBrainz: ID
* NKC: xx0029044
* Songkick: 524909

 |